આણંદ : આણંદ તાલુકાના વડોદ ગામની પ્રભુપુરા સીમમાં છેલ્લા બે દિવસથી એક કપીરાજે આંતક મચાવ્યા હતો.અને રસ્તેથી પસાર થતાં લોકો પર હુમલો કરતો હતો.તેમજ ઘરની બહાર મુકેલ ચીજવસ્તુઓને નુકશાન પહોંચાડીને ભાગ જતો હતો.તેના કારણે મહિલાઓ અને બાળકો ઘરની બહાર નીકળતા પણ ફફડતા હતા. શનિવાર સવારે ખેતરમાં જઇ રહેલા ગીતાબેન હિંમતભાઇ પરમાર(ઉ.વ.21) પર હુમલો કરીને પગના ભાગે બચકાં ભરીને ગંભીર ઇજાઓ પહોંચાડી હતી.તેમજ વાળામાં કામ કરી રહેલા શીવુબેન વિનુભાઇ મકવાણા (ઉ.વ.18) પર હુમલો કરીને પીઠના તથા પગના ભાગે લહુરીયા તથા બચકાં ભરીને ગંભીર ઇજાઓ પહોચાડી હતી.